MEDDELELSE FRA KOMMISSIONEN TIL EUROPA-PARLAMENTET OG RÅDET om tilbagetrækning af et forslag til Europa-Parlamentets og Rådets forordning om nærmere bestemmelser for tilrettelæggelsen af den officielle kontrol af animalske produkter til konsum

1. Den 14. juli 2000 vedtog Kommissionen en pakke med 5 forslag med henblik på en grundlæggende omarbejdning af den gældende fællesskabslovgivning om fødevare hygiejne og veterinærlovgivning, der er indeholdt i 17 direktiver [KOM(2000) 438]. Et af disse forslag handler om den obligatoriske officielle kontrol af animalske produkter til konsum [2000/180(COD)]. Der er tale om følgende forslag:

- Forslag til Europa-Parlamentets og Rådets forordning om fødevarehygiejne [2000/0178 (COD)].

- Forslag til Europa-Parlamentets og Rådets forordning om særlige hygiejne bestemmelser for animalske fødevarer [2000/179 (COD)].

- Forslag til Europa-Parlamentets og Rådets forordning om nærmere bestem melser for tilrettelæggelsen af den officielle kontrol af animalske produkter til konsum [2000/180 (COD)].

- Forslag til Rådets forordning om dyresundhedsbestemmelser for produktion, afsætning og import af animalske produkter til konsum [2000/181 (CNS)].

- Forslag til Europa-Parlamentets og Rådets direktiv om ophævelse af visse direktiver om levnedsmiddelhygiejne og sundhedsbetingelser for produktion og afsætning af visse animalske produkter til konsum og om ændring af direktiv 89/662/EØF og 91/67/EØF [2000/182 (COD)].

Forslagene er i øjeblikket til behandling i Europa-Parlamentet og i Rådet i over ensstemmelse med gældende procedurer.

2. Siden disse forslag blev forelagt, er der sket en ny udvikling, herunder bl.a.:

- Der er fremkommet nye videnskabelige oplysninger, som vedrører sikkerhed i forbindelse med kødvarer. Disse oplysninger betyder, at kødinspektionen kan tilrettelægges således, at den tager højde for de farer, der udgør en trussel for menneskers sundhed i dag, hvilket betyder, at den i højere grad baseres på videnskab og på risici. De betyder også, at man på en mere effektiv måde kan integrere jord til bord-strategien, der anses for at være af stor betydning for sikkerheden i forbindelse med kødvarer.

- Som nævnt i hvidbogen om fødevaresikkerhed [KOM(1999) 719] er Kommissionen i øjeblikket ved at udarbejde et forslag til forordning, der generelt fastlægger de principper, der skal ligge til grund for den officielle kontrol af foder og fødevarer. Disse principper skal også gælde for tilrette læggelsen af kødinspektionen.

Denne udvikling forudsætter en grundlæggende revision af Kommissionens forslag til Europa-Parlamentets og Rådets forordning om nærmere bestemmelser for tilrettelæggelsen af den officielle kontrol af animalske produkter til konsum [2000/180 (COD)].

3. På den baggrund er Kommissionen af den opfattelse, at for at sikre, at den fremtidige diskussion om officiel kontrol, herunder navnlig kødinspektion, baseres på de seneste videnskabelige oplysninger, skal forslaget i dokument 2000/180 (COD) trækkes tilbage. Tilbagetrækningen betyder også, at proceduren i Europa-Parlamentet og i Rådet i forbindelse med hygiejneforslagene fortsættes så effektivt og åbent som muligt og således sikrer, at der sker det nødvendige fremskridt i beslutnings processen.

4. Kommissionen underretter hermed Europa-Parlamentet og Rådet om, at den har besluttet at trække forslag til Europa-Parlamentets og Rådets forordning om nærmere bestemmelser for tilrettelæggelsen af den officielle kontrol af animalske produkter til konsum [2000/180 (COD)] tilbage. Det erstattes af et nyt forslag på et senere tidspunkt. Kommissionens tjenestegrene er ved at udarbejde et sådant forslag. Det forventes forelagt inden 6 måneder. Det erstatter dokument 2000/180 (COD) i sin helhed.